1. **Τι έκανε ο Κιουταχής μετά την πτώση του Μεσολογγίου;**

**Tον Απρίλιο του 1826** ο Κιουταχής με τον στρατό του προχώρησε **προς την Αττική**, κ**υρίευσε την πόλη των Αθηνών** και **πολιόρκησε στενά την Ακρόπολη**.

1. **Ποιον αποφάσισε η Κυβέρνηση να στείλει για να αντιμετωπίσει τον Κιουταχή;**

Α**ρχιστράτηγος διορίστηκε στη Στερεά Ελλάδα ο οπλαρχηγός Γεώργιος Καραϊσκάκης,** που ήταν **πρώην κλέφτης,** για ν‘ αντιμετωπίσει τον Κιουταχή.

1. **Πώς αντιμετώπισε την κατάσταση ο Καραϊσκάκης;**

Ο Καραϊσκάκης πήγε τον **Οκτώβριο του 1826** στη **Στερεά για να εμποδίσει τον ανεφοδιασμό** των Τούρκων **από τη Θεσσαλία** και να τους αναγκάσει **να αποσύρουν στρατεύματα** από την πολιορκία της Ακρόπολης.

1. **Ποιες μάχες έδωσε ο Καραϊσκάκης;**

Ο Καραϊσκάκης **νίκησε** τις οθωμανικές δυνάμεις **στο Δίστομο** καθώς και στην ορεινή **Αράχοβα**, το **Νοέμβριο του 1826.** Έως τις **αρχές του 1827** είχε κατορθώσει να **διώξει** τα οθωμανικά στρατεύματα **από τα μεγαλύτερο μέρος της Στερεάς Ελλάδας**.

1. **Τι έκανε μετά;**

Έτρεξε να **βοηθήσει τους πολιορκημένους** αγωνιστές στην **Ακρόπολη** και στρατοπέδευσε στο **Κερατσίνι**.

1. **Ποιοι ανέλαβαν να βοηθήσουν στη μάχη της Ακρόπολης;**

**Αρχηγοί των ελληνικών ενόπλων δυνάμεων** ήταν οι **Άγγλοι** αξιωματικοί **Τσωρτς** , στη στεριά και **Κόχραν** στη θάλασσα, οι οποίοι αποφάσισαν **να επιτεθούν αμέσως** εναντίον των Τούρκων, για να σωθεί η Ακρόπολη.

1. **Τι συνέβη παραμονή της επίθεσης στη μάχη της Ακρόπολης;**

**Στις 23 Απριλίου,** μια μέρα πριν την επίθεση, ο **Καραϊσκάκης** , που ήταν **άρρωστος με πυρετό**, πήγε να σταματήσει μια σύγκρουση κοντά στα τείχη **και τραυματίστηκε θανάσιμα.** Πρινπεθάνει συμβούλεψε τους συμπολεμιστές του **να συνεχίσουν τον αγώνα με ομόνοια.**

1. **Ποιο αποτέλεσμα είχε η μάχη της Ακρόπολης**

Ο θάνατος του Καραϊσκάκη **έριξε το ηθικό των πολεμιστών** κι έτσι η σύγκρουση κατέληξε σε **μεγάλη καταστροφή** του ελληνικού στρατεύματος. **Πάνω από χίλιοι αγωνιστές** σκοτώθηκαν, ενώ η **Ακρόπολη παραδόθηκε το Μάιο του 1827** στους Τούρκους .